Organisasie na VN met bloulig-versoekskrifJustice Project South Africa (JPSA) het die Verenigde Nasies (VN) se Wêreldgesondheidsorganisasie (WGO) genader nadat die minister van vervoer nie op die organisasie se bloulig-versoekskrif gereageer het nie. Die voorsitter van de JPSA, Howard Dembovsky, sê die versoekskrif is deur meer as 46 duisend mense onderteken en is op 1 Desember met die hand by minister Sbu Ndebele se kantoor afgelewer. Die minister is tot 31 Desember gegee om daarop te reageer. Die aanlynversoekskrif is begin nadat ŉ matriekseun van Krugersdorp, Thomas Ferreira, deur ŉ ampsmotor met ŉ bloulig omgery is. ŉ Woordvoerder van die departement van vervoer, Tiyani Rikhotso, sê hulle het die versoekskrif ontvang en dat die minister wel daarop sal reageer. Dembovksy sê ŉ brief is aan die WGO gestuur as gevolg van Ndebele se versuim om te reageer.